Document ID: 32001D0298

Komisijos sprendimas
2001 m. kovo 30 d.
iš dalies keičiantis Tarybos direktyvų 64/432/EEB, 90/426/EEB, 91/68/EEB ir 92/65/EEB bei Komisijos sprendimo 94/273/EB priedus dėl gyvūnų apsaugos juos vežant
(pranešta dokumentu Nr. C(2001) 965)
(tekstas svarbus EEE)
(2001/298/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. lapkričio 19 d. Tarybos direktyvą 91/628/EEB dėl gyvūnų apsaugos juos vežant ir iš dalies pakeičiančią Direktyvas 90/425/EEB ir 91/496/EEB [1] su pakeitimais, padarytais Direktyva 95/29/EB [2], ypač į jos 6 straipsnio 2 dalį,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją dėl gyvūnų sveikatos reikalavimų, reglamentuojančių prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją [3] su paskutiniais pakeitimais, padarytais Direktyva 95/176/EB [4], ypač į jos 10 straipsnio 3 dalies a punkto vii papunktį,
kadangi:
(1) Kaip reikalaujama Direktyvos 91/628/EEB 13 straipsnio 3 dalyje, Komisija 2000 m. gruodžio 6 d. patvirtino valstybių narių patirties, įgytos įgyvendinus 1995 m. birželio 29 d. Tarybos direktyvą 95/29/EB, iš dalies pakeičiančią Direktyvą 91/628/EEB dėl gyvūnų apsaugos juos vežant, ataskaitą [5].
(2) Remiantis šios ataskaitos išvadomis, ir ypač siekiant atkreipti už sertifikavimą atsakingų veterinarų dėmesį į jų pareigas, susijusias su gyvūnų apsauga juos vežant, reikia papildyti šiems gyvūnams nustatytus sveikatos sertifikatus.
(3) Dėl to 1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [6], su paskutiniais pakeitimais, padarytais Komisijos sprendimu 2000/504/EB [7], 1990 m. birželio 26 d. Tarybos direktyva 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [8], su paskutiniais pakeitimais, padarytais Stojimo aktu [9], 1991 m. sausio 28 d. Tarybos direktyva 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis [10], su paskutiniais pakeitimais, padarytais Komisijos sprendimu 94/953/EB [11], Direktyva 92/65/EEB ir 1994 m. balandžio 18 d. Komisijos sprendimas 94/273/EB dėl veterinarinio sertifikavimo Jungtinėje Karalystėje ir Airijoje išleidžiant į rinką ne šių šalių kilmės šunis ir kates [12] turėtų būti atitinkamai iš dalies pakeisti.
(4) Papildoma pažyma, įvedama šiuo sprendimu, neatleidžia vežėjų nuo pareigų pagal galiojančias Bendrijos nuostatas, ypač dėl gyvūnų tinkamumo vežti.
(5) Šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Direktyvų 64/432/EEB, 90/426/EEB ir 91/68/EEB priedai iš dalies pakeičiami, kaip nustatyta šio sprendimo I priede.
2. Direktyvos 92/65/EEB E priedas pakeičiamas, kaip nustatyta šio sprendimo II priede.
3. Direktyvos 94/273/EB priedas pakeičiamas, kaip nustatyta šio sprendimo III priede.
2 straipsnis
Šis sprendimas yra taikomas gyvūnams, sertifikuotiems nuo 2001 m. liepos 31 d.
3 straipsnis
Šis sprendimas yra skirtas valstybėms narėms.
Priimta Briuselyje, 2001 m. kovo 30 d.

Labels: 3
20
8
6